ai4bharat/Pralekha huggingface dataset:
অর্থমন্ত্রক
জিএসটি ব্যবস্থাকে আরও সুবিন্যস্ত করতে জাতীয় স্তরে দ্বিতীয় জিএসটি সম্মেলন
নয়াদিল্লি, ৭ জানুয়ারি, ২০২০
কেন্দ্রীয় রাজস্ব সচিবের পৌরহিত্যে আজ নতুন দিল্লিতে রাজ্যগুলির কর কমিশনার ও কেন্দ্রীয় কর সংক্রান্ত মুখ্য কমিশনারদের জাতীয় স্তরের দ্বিতীয় পণ্য ও পরিষেবা কর  সম্মেলন আয়োজিত হয়। সম্মেলনে জিএসটি ব্যবস্থাকে আরও সুবিন্যস্ত করার পাশাপাশি, রাজস্ব ক্ষতি হ্রাস করার বিষয়েও বিস্তারিত আলোচনা হয়েছে। জাতীয় স্তরের এই সম্মেলনে কর প্রশাসন ব্যবস্থার সঙ্গে যুক্ত আধিকারিকরা কর সংগ্রহ ব্যবস্থায় সঙ্গতি গড়ে তোলা এবং সংগ্রহ প্রক্রিয়ায় সেরা পন্থাপদ্ধতিগুলি নিয়ে নিজেদের অভিজ্ঞতা বিনিময় করেন। এছাড়াও, সম্মেলনে কর প্রশাসনের সঙ্গে যুক্ত বিভিন্ন সংস্থার মধ্যে তথ্য আদানপ্রদানের লক্ষ্যে উপযুক্ত ব্যবস্থাপনা গড়ে তোলা নিয়েও আলোচনা হয়েছে। উদ্দেশ্য, সুকৌশলে কর এড়ানোর প্রবণতা রোধ করে রাজস্ব সংগ্রহ বৃদ্ধি করা।
একদিনের এই সম্মেলনে অসাধু পন্থা অবলম্বন করে বকেয়া অর্থ ফেরত এবং কৌশলে জিএসটি এড়ানোর মতো বিষয়গুলি খতিয়ে দেখতে কেন্দ্র ও রাজ্যস্তরের আধিকারিকদের নিয়ে একটি কমিটি গঠনের সিদ্ধান্ত হয়েছে। ইনপুট ট্যাক্স ক্রেডিট, এক্সপোর্ট-ইমপোর্ট মাশুল সহ অন্যান্য ক্ষেত্রে অসাধু পন্থা অবলম্বন করে বকেয়া অর্থ ফেরতের দাবি জানানোর মতো প্রতারণার ক্ষেত্রে আয়কর দপ্তরের তদন্তকারী শাখা তদন্ত করে দেখবে বলে স্থির হয়েছে। এছাড়াও, কর প্রশাসন ব্যবস্থার সঙ্গে যুক্ত বিভিন্ন প্রতিষ্ঠানের মধ্যে সমঝোতাপত্রও স্বাক্ষরিত হবে। করদাতাদের ইনপুট ট্যাক্স ক্রেডিটের ক্ষেত্রে গরমিল যাচাই করে দেখার বিষয়েও সম্মেলনে সিদ্ধান্ত হয়েছে।
সম্মেলনে কেন্দ্রীয় কর সংগ্রহ জোনের মুখ্য কমিশনাররা ছাড়াও রাজ্য কর কমিশনার, সিবিডিটি ও সিবিআইসি-র আধিকারিক, সদস্য ও চেয়ারম্যানরা উপস্থিত ছিলেন।
CG/BD/DM
(Visitor Counter : 59
প্রধানমন্ত্রীরদপ্তর
রাজ্যসভায় নারী শক্তি বন্দন অধিনিয়ম প্রসঙ্গে প্রধানমন্ত্রীর ভাষণের বঙ্গানুবাদ
নয়াদিল্লি, ২১ সেপ্টেম্বর, ২০২৩
মাননীয় চেয়ারম্যান মহাশয়,
গত দু’দিন ধরে অত্যন্ত গুরুত্বপূর্ণ এই বিলটি নিয়ে বিস্তারিত আলোচনা হয়েছে। উভয় কক্ষের প্রায় ১৩২ জন মাননীয় সদস্য এই বিলের বিষয়ে অত্যন্ত গুরুত্বপূর্ণ আলোচনা করেছেন। আমাদের আগামী দিনের জন্য এই আলোচনায় ব্যবহৃত প্রতিটি শব্দ সহায়ক হবে। আর তাই, এই বিষয়টির গুরুত্ব এতটাই বেশি। সদস্যরা বক্তব্যের শুরুতেই এই বিল সম্পর্কে তাঁদের সমর্থনের কথা জানিয়েছেন। আর সেজন্য আমি প্রত্যেক মাননীয় সদস্যকে আমার আন্তরিক অভিনন্দন ও কৃতজ্ঞতা জানাই। আমাদের দেশের জনসাধারণের মধ্যে যে আস্থা অর্জিত হয়েছে, তা এর মাধ্যমেই প্রকাশিত। প্রত্যেক রাজনৈতিক দলের সদস্য এই বিষয়ে গুরুত্বপূর্ণ ভূমিকা পালন করেছেন। এই বিল পাশের মধ্য দিয়ে মহিলাদের ক্ষমতায়ন নিশ্চিত হবে। এই বিল সম্পর্কে দেশের প্রতিটি রাজনৈতিক দলের ইতিবাচক মানসিকতা আমাদের দেশের নারী শক্তিকে আরও শক্তিশালী করে তুলবে। নতুন আস্থা নিয়ে দেশ গড়ার কাজে তাঁরা নেতৃত্ব দেবেন। এর মধ্য দিয়ে আমাদের উজ্জ্বল ভবিষ্যৎ নিশ্চিত হবে।
মাননীয় চেয়ারম্যান মহাশয়,
আমি সভার বেশি সময় নষ্ট করবো না। আপনি যে মনোভাব ব্যক্ত করেছেন, তার প্রতি আমি আমার কৃতজ্ঞতা জানাই। আর ভোটদানের বিষয়ে আমি উচ্চ কক্ষের কাছে বিনীত আবেদন জানাচ্ছি যে, একটি ভালো সিদ্ধান্তের জন্য এই উদ্যোগ নেওয়া হয়েছে। তাই, সর্বসম্মতভাবে এই বিলের জন্য ভোট দিলে দেশ নতুন আস্থা অর্জন করবে। এই কথা বলে আমি আমার অন্তরের অন্তঃস্থল থেকে আপনাদের সকলকে আরও একবার ধন্যবাদ জানাই।

(AC/CB/SB…
রেলমন্ত্রক
প্রথম অক্সিজেন এক্সপ্রেস দিল্লীতে পৌঁছেছে
নয়াদিল্লী, ২৭ এপ্রিল, ২০২১
ভারতীয় রেল দেশের বিভিন্ন জায়গায় তরলীকৃত চিকিৎসা অক্সিজেন সরবরাহের কাজ চালিয়ে যাচ্ছে। এ পর্যন্ত ৬টি অক্সিজেন এক্সপ্রেস ট্রেনের মাধ্যমে ২৬টি ট্যাঙ্কের সাহায্যে ১০ হাজার কিলোমিটারেরও বেশি পথ পাড়ি দিয়ে ৪৫০ মেট্রিক টন তরলীকৃত অক্সিজেন মহারাষ্ট্র, উত্তরপ্রদেশ, দিল্লীতে পৌঁছে দিয়েছে।
বর্তমানে আরও একটি অক্সিজেন এক্সপ্রেস ট্রেন বোকারো থেকে জব্বলপুর হয়ে ভোপালে যাচ্ছে। এই ট্রেনটিতে ৬টি ট্যাঙ্কারে ৬৪ মেট্রিক টন তরলীকৃত অক্সিজেন রয়েছে। এটি ভোপাল ও জব্বলপুর শহরের মাধ্যমে মধ্যপ্রদেশে অক্সিজেনের চাহিদা পূরণ করবে।
লক্ষ্ণৌ থেকে আর একটি ফাঁকা রেক বোকারোতে পৌঁছেছে, যা উত্তরপ্রদেশের অক্সিজেন সরবরাহ পুনরায় পূরণ করে অক্সিজেন ট্যাঙ্কারগুলির আরও একটি সেট নিয়ে আসবে।
দিল্লীতে আজ ভোরে ৭০ মেট্রিক টনেরও বেশি তরলীকৃত চিকিৎসা অক্সিজেন বহনকারী প্রথম অক্সিজেন এক্সপ্রেস ট্রেন পৌঁছেছে।
এখনও পর্যন্ত আনুমানিক ভারতীয় রেল উত্তরপ্রদেশে ২০২ মেট্রিক টন, মহারাষ্ট্রে ১৭৪ মেট্রিক টন এবং দিল্লীতে ৭০ মেট্রিক টন তরলীকৃত চিকিৎসা অক্সিজেন সরবহার করেছে। আগামী ২৪ ঘন্টায় মধ্যপ্রদেশে ৬৪ মেট্রিক টন অক্সিজেন পৌঁছাবে।
SC/SS/NS
(Visitor Counter : 168
সংখ্যালঘুবিষয়কমন্ত্রক
কেন্দ্রীয় সংখ্যালঘু বিষয়ক মন্ত্রক আয়োজিত "হুনার হাট"আগামী অক্টোবর মাস থেকে পুনরায় চালু হবে
প্রয়াগরাজে আগামী ৯ই থেকে ১৮ই অক্টোবর পরবর্তী "হুনার হাট" হবে
এই "হুনার হাটে"র মূল ভাবনা হলো "লোকাল টু গ্লোবাল" এবং দেশীয় প্রযুক্তিতে তৈরী ভারতীয় খেলনার ওপর বিশেষ গুরুত্ব দেওয়া হয়েছে
দেশীয় প্রযুক্তিতিতে খেলনা তৈরির শিল্পীদের জন্য ৩০% এর বেশি স্টল রাখা হয়েছে
দেশীয় প্রযুক্তিতে খেলনা নির্মাণকারি শিল্পীদের জন্য "হুনার হাট" বাজারিকরনের পথ খুলে দেবে বলে শ্রী মুক্তার আব্বাস নাকভি জানিয়েছেন
শ্রী নাকভি জানান,গত পাঁচ বছরে "হুনার হাটে"র মাধ্যমে ৫ লক্ষের বেশি ভারতীয় শিল্পী,কারিগর,রন্ধনশিল্পী এবং অন্যান্যদের কর্ম সংস্থানের সুযোগ হয়েছে
নতুন দিল্লী, ৮ই সেপ্টেম্বর, ২০২০
করোনা অতিমারীর দরুন ৬ মাস বন্ধ থাকার পর আগামী ৯ই অক্টোবর "লোকাল টু গ্লোবাল" মূল ভাবনা নিয়ে ফের চালু হতে চলেছে "হুনার হাট"। এতে গুরুত্ব দেওয়া হয়েছে দেশীয় প্রযুক্তিতে নির্মিত খেলনার ওপর।
কেন্দ্রীয় সংখ্যালঘু বিষয়কমন্ত্রী শ্রী মুক্তার আব্বাস নাকভি আজ জানিয়েছেন,দেশের কোনায় কোনায় ঐতিহ্যপূর্ণ দেশীয় প্রযুক্তিতে খেলনা নির্মাণের পরম্পরা রয়েছে। প্রধানমন্ত্রী নরেন্দ্র মোদীর স্বদেশী খেলনা নির্মাণের ডাকে সাড়া দিয়ে এই পরম্পরা শিল্পে এক নতুন দিক উন্মচিত হলো।"ভোকাল ফর লোকাল টয়ে"র ডাকে ভারতীয় খেলনা শিল্পে এক নতুন জোয়ার এসেছে।
শ্রী নাকভি বলেন, দেশের প্রতিটি কোনায় কাঠ, পিতল, বাঁশ, কাঁচ, কাপড়, কাগজ, মাটি সহ নানান ধরনের বস্তু দিয়ে খেলনা প্রস্তুতের পরম্পরা রয়েছে। "হুনার হাটে"র মাধ্যমে এই শিল্পকে বাজারিকরনের পাশাপাশি ওস্তাদ শিল্পীদের খেলনা নির্মাণে উৎসাহ দেবে।
শ্রী নাকভি বলেন,"ভোকাল ফর লোকাল টয়" এর ডাক ভারতীয় খেলনা শিল্পকে খেলনা বাজারে বিশেষভাবে সাহায্য করবে। তিনি বলেন,পরের "হুনার হাট" হবে প্রয়াগরাজে আগামী ৯ই থেকে ১৮ই অক্টোবর। দেশীয় পদ্ধতিতে খেলনা তৈরির শিল্পীদের জন্য ৩০% এর বেশি স্টল রাখা হয়েছে এই হাটে।একাধিক প্রতিষ্ঠানের পক্ষ থেকে এই স্বদেশী খেলনার মোড়ক কি ভাবে আকর্ষণীয় করে তোলা যায় তার জন্য সাহায্য করা হবে।
শ্রী নাকভি জানান, গত পাঁচ বছরে "হুনার হাটে"র মাধ্যমে ৫ লক্ষের বেশি ভারতীয় শিল্পী, কারিগর, রন্ধনশিল্পী এবং অন্যান্যদের কর্ম সংস্থানের সুযোগ করে দেওয়া হয়েছে।
সংখ্যালঘু বিষয়ক মন্ত্রক এযাবৎ কালে দেশজুড়ে ২৪ টিরও বেশি "হুনার হাট"সংগঠিত করেছে। এর মাধ্যমে লক্ষ লক্ষ শিল্পী ও কারিগরের কাজের সুযোগ তৈরী হয়েছে।
সংখ্যালঘু বিষয়কমন্ত্রী বলেন,মানুষজন এবারে "হুনার হাটে"র প্রস্তুত জিনিস ডিজিটাল এবং অনলাইনের মাধ্যমে ক্রয় করতে পারবেন।কেন্দ্রীয় সংখ্যালঘু বিষয়ক মন্ত্রক এই সব শিল্পীদের এবং তাঁদের প্রস্তুত সামগ্রী গভর্নমেন্ট মার্কেট প্লেসে নথিভূক্ত করাচ্ছে। এই সমস্ত শিল্পী ও কারিগরদের প্রস্তুত সামগ্রী আন্তর্জাতিক বাজারে তুলে ধরতে রপ্তানিকারী বহু সংস্থা আগ্রহ প্রকাশ করেছে।
দেশের লক্ষ লক্ষ শিল্পী এবং কারিগর পুনরায় "হুনার হাট" চালু হওয়ায় তাদের খুশি ব্যক্ত করেছেন বলে শ্রী মুক্তার আব্বাস নাকভি জানিয়েছেন।
(CG/PPM
মন্ত্রিসভারঅর্থনৈতিকবিষয়সংক্রান্তকমিটি
ভোডাফোন আইডিয়া লিমিটেডের জন্য ৫ হাজার কোটি টাকা থেকে ২৫ হাজার কোটি টাকা পর্যন্ত বিদেশি বিনিয়োগে সায় কেন্দ্রীয় মন্ত্রিসভার
নয়াদিল্লি, ২৮ ফেব্রুয়ারি, ২০১৯
প্রধানমন্ত্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনীতি বিষয়ক কমিটির বৈঠকেভোডাফোনের ৫ হাজার কোটি টাকা থেকে ২৫ হাজার কোটি টাকা পর্যন্ত প্রত্যক্ষ বিদেশি বিনিয়োগের প্রস্তাব অনুমোদিত হল। একইসঙ্গে, অনুমোদিত হল ভোডাফোন আইডিয়া লিমিটেডের সহযোগী সংস্থাগুলিতে অপ্রত্যক্ষ বিদেশি বিনিয়োগ সংক্রান্ত লিখিত প্রস্তাবিত পরিবর্তনগুলি।
মেসার্স ভোডাফোন আইডিয়া লিমিটেড ১৯৫৬ সালের কোম্পানি আইন অনুযায়ী বিধিবদ্ধ সংস্থা। এই কোম্পানির শেয়ারগুলি ন্যাশনাল স্টক এক্সচেঞ্জ এবং বম্বে স্টক এক্সচেঞ্জে নথিবদ্ধ। টেলিকম দপ্তর অনুমোদিত বিভিন্ন লাইসেন্সের সূত্রে টেলিযোগাযোগ পরিষেবা দেওয়ার কাজ করে এই কোম্পানি। বর্তমানে এই কোম্পানিতে ১০০ শতাংশ প্রত্যক্ষ বিদেশি বিনিয়োগের অনুমোদন আছে।
এই প্রস্তাব অনুমোদনের ফলে ভারতে বিদেশি বিনিয়োগের পরিমাণ বাড়লে অর্থনৈতিক বৃদ্ধির পাশাপাশি নানা উদ্ভাবনেরও প্রসার ঘটবে।
CG/AP/DM
(Visitor Counter : 97
উত্তর-পূর্বাঞ্চলেরউন্নয়নসংক্রান্তমন্ত্রক
জম্মু-কাশ্মীরে আগামীকাল উত্তর-পূর্বাঞ্চল উন্নয়ন মন্ত্রকের উচ্চপর্যায়ের একটি দল সফর করবে
নয়াদিল্লি, ০৪ সেপ্টেম্বর, ২০১৯
জম্মু-কাশ্মীরে আগামীকাল উত্তর-পূর্বাঞ্চল উন্নয়ন মন্ত্রকের আধিকারিকদের উচ্চপর্যায়ের একটি প্রতিনিধিদল সফর করবেন। জম্মু-কাশ্মীরে নতুন যেসব পরিকল্পনা নেওয়া হবে, এই সফরে সেই বিষয়গুলি পর্যালোচনা করা হবে। উত্তর-পূর্বাঞ্চল উন্নয়ন মন্ত্রকের স্বাধীন দায়িত্বপ্রাপ্ত প্রতিমন্ত্রী ডঃ জীতেন্দ্র সিং সম্প্রতি মন্ত্রকের আধিকারিকদের সঙ্গে একটি বৈঠক করেন। এই বৈঠকে আগামীকালের সফরের বিষয়ে বিস্তারিত আলোচনা হয়।
এই সফরের মূল বিষয়গুলি হল মহিলাদের ক্ষমতায়ণে এবং তৃণমূল স্তরে সম্প্রদায়গত উন্নয়নের মাধ্যমে স্হিতিশীল জীবনযাপনের ওপর গুরুত্ব আরোপ, প্রাকৃতিক পর্যটন এবং বাঁশ দিয়ে তৈরি বিভিন্ন সামগ্রী উৎপাদন, উত্তর পূর্বাঞ্চল ও জম্মু-কাশ্মীরের কৃষক এবং কারিগরদের মধ্যে তথ্যের আদান-প্রদান, জম্মু-কাশ্মীরের স্হানীয় উৎপাদিত দ্রব্যগুলির প্রদর্শনের জন্য শো-রুম খোলার ব্যবস্হা, জম্মু-কাশ্মীরের কারিগরদের প্রশিক্ষণ এবং দক্ষতা উন্নয়ন ও সাংস্কৃতিক আদান-প্রদানের কর্মসূচি ইত্যাদি।
CG/CB/NS
(Visitor Counter : 63
অর্থমন্ত্রক
কোভিড-১৯এর বিরুদ্ধে লড়াইয়ে ভারতের সহায়তায় কেন্দ্রীয় সরকার এবং এশীয় পরিকাঠামোগত বিনিয়োগ ব্যাংক এর মধ্যে ৫০০ মিলিয়ন ডলার আর্থিক চুক্তি স্বাক্ষর
নতুন দিল্লি, ৮মে,২০২০
কোভিড -১৯ মহামারীর বিরুদ্ধে লড়াইয়ে ভারতের সহায়তায় এবং জনস্বাস্থ্য ব্যবস্থাপনাকে আরো জোরদার করে তুলতে আজ কেন্দ্রীয় সরকার এবং এশীয় পরিকাঠামোগত বিনিয়োগ ব্যাংক এর মধ্যে "কোভিড -১৯ জরুরী সহয়তা ও স্বাস্থ্য ব্যবস্থাপনা প্রস্তুতি প্রকল্প"এ ৫০০ মিলিয়ন ডলার আর্থিক চুক্তি স্বাক্ষরিত হয়েছে। এটি এআইআইবি ব্যাংক থেকে ভারতে স্বাস্থ্য খাতে প্রথম সহায়তাদান।
এই সহয়তার অর্থ ভারতের সমস্ত রাজ্য এবং কেন্দ্রশাসিত অঞ্চলগুলিতে খরচ করা হবে। সংক্রামিত ব্যক্তি, ঝুঁকিপূর্ণ জনগোষ্ঠীর চিকিৎসা, চিকিৎসক ও জরুরী পরিষেবার সঙ্গে যুক্ত কর্মীর চিকিৎসা এবং গবেষণা ও পরীক্ষামূলক কাজে লাগানো হবে।
এই চুক্তি স্বাক্ষরে উপস্থিত ছিলেন কেন্দ্রীয় সরকারের পক্ষে অর্থ মন্ত্রকের অর্থনীতি বিষয়ক বিভাগের অতিরিক্ত সচিব, শ্রী সমীর কুমার খারে এবং এআইআইবির পক্ষে কার্যকরী মহানির্দেশিক শ্রী রজত মিশ্র।
শ্রী খারে বলেন যে, এআইআইবি'র সময়োপযোগী এই আর্থিক সহায়তা কোভিড-১৯ এর সমস্যা মোকাবিলায় এবং ভারতের জাতীয় স্বাস্থ্য ব্যবস্থাকে আরও শক্তিশালী করতে সরকারকে সাহায্য করবে। জরুরী পরিস্থিতিতে অর্থ ও স্বাস্থ্য মন্ত্রক এবং এআইআইবির কর্মকর্তাদের প্রচেষ্টার ভিত্তিতে এই প্রকল্পটি প্রস্তুত করা হয়েছে।
পিপিই, অক্সিজেন সরবরাহ ব্যবস্থাপনা ও কিট সংগ্রহের মাধ্যমে রোগ নির্ণয়ের সক্ষমতা বৃদ্ধিতে তাৎক্ষণিক সহায়তা প্রদান, রোগ প্রতিরোধ ক্ষমতা বৃদ্ধি ঘটিয়ে কোভিড-১৯ এর প্রসারকে যতটা সম্ভব ধীর এবং সীমাবদ্ধ করতে সাহায্য করবে এই প্রকল্পটি। এছাড়াও জনস্বাস্থ্য, রোগ প্রতিরোধ, এবং ভারতীয় মেডিক্যাল রিসার্চ কাউন্সিলের গবেষণার কাজেও বিশেষ সহয়তায় প্রদান করবে।
এআইআইবির ইনভেস্টমেন্ট অপারেশনস বিভাগের সহ সভাপতি ডি জে পান্ডিয়ান বলেছেন যে, এই প্রকল্পের অর্থে ভারতে উপযুক্ত স্বাস্থ্য ব্যবস্থা গড়ে তোলা সম্ভব হবে। কোভিড-১৯ রোগীদের কার্যকরী চিকিৎসা এবং এই রোগ বিস্তার রোধ করা যাবে। এই তহবিলের অর্থ ভারতে ভবিষ্যতের রোগের প্রকোপ নিয়ন্ত্রণে বিশেষভাবে সাহায্য করবে। তিনি আরও বলেছেন এই অভূতপূর্ব বিশ্বব্যাপী সমস্যা মোকাবিলায় এআইআইবি আগামী দিনে গুরুত্বপূর্ণ ভূমিকা পালন করবে এবং আন্তর্জাতিক আর্থিক সংস্থাগুলির সাথে ঘনিষ্ঠভাবে কাজ করবে। এই প্রকল্পে বিশ্বব্যাংক আর্থিক সহায়তা প্রদান করেছে বলেও তিনি জানিয়েছেন।
এই প্রকল্পটি স্বাস্থ্য ও পরিবার কল্যাণ মন্ত্রকের আওতাধীন জাতীয় স্বাস্থ্য মিশন , জাতীয় রোগ নিয়ন্ত্রণ কেন্দ্র  এবং ইন্ডিয়ান কাউন্সিল অফ মেডিকেল রিসার্চ  কার্যকর করবে।
(CG/SS
তথ্যওসম্প্রচারমন্ত্রক
"সত্যজিৎ রায় তাঁর সমস্ত ছবির ক্ষেত্রে স্টেরিওটাইপ প্রথা ভেঙেছেন, নিজস্ব ভাষা দিয়ে ছবিগুলো অনন্য করে তুলেছেন": অধ্যাপক গঙ্গা মুখী
পানাজি, ২২ নভেম্বর, ২০২১
"সত্যজিৎ রায় বিশ্বাস করতেন যে আমাদের চলচ্চিত্রগুলির একটি নিজস্ব ভাষা থাকতে হবে। তিনি একান্তভাবে অধ্যায়ন করে ছবি তৈরির ক্ষেত্রে একটি নিজস্ব শৈলী তৈরি করেছিলেন। সত্যজিৎ রায় চলচ্চিত্র গুলি সকল চলচ্চিত্রপ্রেমী, শিক্ষার্থী এবং চলচ্চিত্র নির্মাতাদের জন্য অবশ্যই দেখার বিষয়। ভৌগলিক বিন্যাস এবং ভাষার বাধা সত্ত্বেও তাঁর চলচ্চিত্র সকলের সাথে সংযোগ স্থাপন করে।"
ভারতের ফিল্ম অ্যান্ড টেলিভিশন ইনস্টিটিউটের পরিচালনা ও চিত্রনাট্য রচনা বিভাগের সহযোগী অধ্যাপক শ্রীমতি গঙ্গা মুখী ৫২-তম ভারত আন্তর্জাতিক চলচ্চিত্র উৎসবে আজ 'সত্যজিৎ রায়ের নির্দেশনা মূলক অনুশীলন'-এর ওপর একটি মাস্টার ক্লাস চলাকালীন একথা বলেন। ভার্চুয়াল মোডে এই মাস্টার ক্লাসটি অনুষ্ঠিত হয়।
শ্রীমতি গঙ্গা মুখী জানান যে, সত্যজিৎ রায়ের চলচ্চিত্রগুলি কত দশক আগে তৈরি হওয়া সত্বেও আজও তা অনন্য ও প্রাসঙ্গিক। মহান এই চলচ্চিত্রকার কোনো আনুষ্ঠানিক প্রশিক্ষণ ছাড়াই চলচ্চিত্রজগতে এসেছিলেন এবং চলচ্চিত্র নির্মাতাদের অনুপ্রাণিত করতে কখনো থেমে থাকেননি।
তিনি চলচ্চিত্র নির্মাণের ক্ষেত্রে তাঁর দক্ষতা প্রকাশ করেছেন। সত্যজিৎ রায় অল্প বা কোন সংলাপ ছাড়াই কয়েকটি দৃশ্যে তাঁর আবেগ প্রকাশ করেছেন। চলচ্চিত্র নির্মাণের ক্ষেত্রে তিনি একটি অনন্য ভাষা দিয়েছেন।
শ্রীমতি গঙ্গা মুখী আরো বলেন যে, সত্যজিৎ রায়ের চলচ্চিত্রে শিরোনাম শুরু হওয়ার সাথে সাথেই তিনি গল্পের মধ্যে প্রবেশ করতেন। তার চলচ্চিত্রের শিরোনাম হস্তে লেখা কাগজে প্রদর্শিত হয়। এটি তাঁর নিজস্ব একটি প্রতীক। সত্যজিৎ রায়ের ছবি মানেই একটি সুন্দর গল্প আমরা দেখতে পাই।
শ্রীমতি গঙ্গা মুখী বেশ গুরুত্ব সহকারে বলেন যে, পথের পাঁচালীর পরিচয়ের দৃশ্যটি খুব সুন্দর ভাবে দেখানো হয়েছে। শুধুমাত্র তাঁর চোখ দিয়ে ফ্রেমে প্রথমে দেখানো হয়েছে। এটি সূক্ষ্মভাবে দর্শকদের মনে স্মরণ করিয়ে দেয় যে তিনি এমন একজন ব্যক্তি যিনি বাইরের জগত দেখতে পছন্দ করেন। পুরো চরিত্রটি মাত্র একটি শটে ফুটিয়ে তোলা হয়েছে।
সত্যজিৎ রায়ের চলচ্চিত্রের চরিত্রগুলি বেশিরভাগই দরজার মাধ্যমে বা জানালার মাধ্যমে ফুটিয়ে তোলা হয়েছে। শুধুমাত্র এটা দেখানোর জন্য যে চরিত্রগুলি একই সাথে সম্পর্কিত এবং তা নয়।
শ্রীমতি গঙ্গা মুখী ব্যাখ্যা করে বলেন যে, সত্যজিৎ রায় পর্দায় খুব সূক্ষ্মভাবে দারিদ্রকে একটি সংলাপের মাধ্যমে চিত্রিত করেছেন। যেখানে একটি চরিত্র জিজ্ঞাসা করেছিল, 'তুমি কি গরুকে খাওয়াচ্ছো না, তারা মাত্র দেড় পাত্র দুধ দিচ্ছে।'
সত্যজিৎ রায় এমন একজন চলচ্চিত্র ব্যক্তিত্ব যিনি একটি দৃশ্য তৈরি করতে মাস্টার ছিলেন, যেখানে সরাসরি কিছু দেখানো হয় না কিন্তু তার পরেও দর্শকরা এর পিছনের আবেগ বুঝতে সক্ষম হয়।
তিনি বলেন, সত্যজিৎ রায় চলচ্চিত্র নির্মাণে ব্যবহৃত স্টেরিওটাইপ প্রথা ভেঙে ফেলার সাহসী সিদ্ধান্ত গুলি কিভাবে নিয়েছিলেন। তার ফলে তাঁর চলচ্চিত্রগুলি অনন্য করে তুলেছে। একজন চলচ্চিত্র নির্মাতা হিসেবে তিনি এমন সিদ্ধান্ত নিয়েছেন যে আগে কখনো নেওয়া হয়নি।
অসামান্য প্রতিভার অধিকারী এই চলচ্চিত্র ব্যক্তিত্বকে নিয়ে ভারত সরকার সারা বছর ধরে শতবর্ষ উদযাপন করার ব্যবস্থা করেছেন। এবছর থেকে সত্যজিৎ রায় লাইফটাইম অ্যাচিভমেন্ট অ্যাওয়ার্ড দেওয়া শুরু হয়েছে।
হলিউডের চলচ্চিত্র নির্মাতা মার্টিন স্কোরসেস এবং হাঙ্গেরির চলচ্চিত্র নির্মাতা ইস্ভান সাজাবো'কে ৫২-তম ভারত আন্তর্জাতিক চলচ্চিত্র উৎসবে সত্যজিৎ রায় লাইফটাইম অ্যাচিভমেন্ট অ্যাওয়ার্ড দেওয়া হচ্ছে।
CG/ SB
(Visitor Counter : 520
প্রধানমন্ত্রীরদপ্তর
বিশিষ্ট গণিতজ্ঞ ও পদ্মশ্রী পুরস্কারে সম্মানিত শ্রী আর এল কাশ্যপের প্রয়াণে শোকাহত প্রধানমন্ত্রী
নয়াদিল্লি, ১২ নভেম্বর, ২০২২
বিশিষ্ট গণিতজ্ঞ তথা পদ্মশ্রী পুরস্কারে সম্মানিত শ্রী আর এল কাশ্যপের প্রয়াণে গভীর শোক প্রকাশ করেছেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় তিনি বলেছেন :
“শ্রী আর এল কাশ্যপ ছিলেন বহুমুখী প্রতিভার অধিকারী এক বিশিষ্ট বিদগ্ধ ব্যক্তিত্ব। গণিত ও বিজ্ঞানে তাঁর ছিল অগাধ জ্ঞান ও ব্যুৎপত্তি। ভারতীয় সংস্কৃতির গভীরতায় তিনি ছিলেন বিশেষভাবে গর্বিত। বেদ সম্পর্কেও তিনি প্রচুর পড়াশোনা করেছিলেন। তাঁর মৃত্যুতে আমি ব্যথাহত। তাঁর পরিবার-পরিজনকে জানাই শোক ও সমবেদনা। ওঁ শান্তি!”
PG/SKD/DM/
(
স্বাস্থ্যওপরিবারকল্যাণমন্ত্রক
ভারত কোভিড-১৯ টিকাকরণের ৫৬ কোটি ৬৪ লক্ষেরও বেশি ডোজ দেওয়া হয়েছে
বর্তমানে আরোগ্য লাভের হার ৯৭.৫৩%, ২০২০-র মার্চের পর যা সর্বোচ্চ
গত ২৪ ঘণ্টায় নতুন করে সংক্রমিত হয়েছেন ৩৬ হাজার ৪০১ জন
ভারতে সক্রিয় সংক্রমিতের সংখ্যা ৩ লক্ষ ৬৪ হাজার ১২৯, ১৪৯ দিনের মধ্যে যা সর্বনিম্ন
মোট সংক্রমিতের ১.১৩ শতাংশ চিকিৎসাধীন, ২০২০’র মার্চের পর যা সর্বনিম্ন
২৪ দিন ধরে দৈনিক সংক্রমিতের হার ৩ শতাংশের কম – ১.৯৪ শতাংশ
নয়াদিল্লি, ১৯ অগাস্ট, ২০২১
দেশে এ পর্যন্ত ৫৬,৬৪,৮৮,৪৩৩টি টিকার ডোজ দেওয়া হয়েছে। গতকাল টিকা দেওয়া হয়েছে ৫৬,৩৬,৩৩৬ জনকে। স্বাস্থ্যকর্মীদের মধ্যে ১,০৩,৫২,০২৮ জন টিকার প্রথম ডোজ এবং ৮১,৫৬,৯১০ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৮২,৯৫,২৮৮ জন প্রথম ডোজ এবং ১,২৩,৭৫,৯৪৬ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ২০,৮৪,৭৯,৮৭৪ জন এবং দ্বিতীয় ডোজ পেয়েছেন ১,৭৩,২১,৮৬৪ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১২,০৫,১৪,৭৮৯ জন। আর দ্বিতীয় ডোজ পেয়েছেন ৪,৭৩,৪৫,৬৪৭ জন। যাঁদের বয়স ৬০-এর ওপরে তাঁদের মধ্যে ৮,২৪,৬০,১৯০ জন প্রথম ডোজ এবং ৪,১১,৮৫,৮৯৭ জন দ্বিতীয় ডোজ পেয়েছেন।
২১ জুন থেকে সর্বজনীন টিকাকরণের নতুন পর্যায় শুরু হয়েছে। দেশ জুড়ে টিকাকরণ অভিযানকে আরও দ্রুত করার জন্য কেন্দ্র অঙ্গীকারবদ্ধ।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ৩৯ হাজার ১৫৭ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ১৫ লক্ষ ২৫ হাজার ৮০ জন সুস্থ হয়ে উঠেছেন। জাতীয় আরোগ্য লাভের হার ৯৭.৫৩ শতাংশ। ২০২০’র মার্চের তুলনায় যা সর্বোচ্চ।
ভারতে গত ২৪ ঘণ্টায় নতুন করে সংক্রমিত হয়েছেন ৩৬ হাজার ৪০১ জন। গত ৫৩ দিন ধরে নতুন করে সংক্রমিত হচ্ছেন ৫০ হাজারেরও কম। কেন্দ্র, রাজ্য এবং কেন্দ্রশাসিত অঞ্চলের মিলিত প্রয়াসের সুফল পাওয়া যাচ্ছে। দেশে সক্রিয় সংক্রমিতের সংখ্যা নিম্নমুখী। বর্তমানে ৩ লক্ষ ৬৪ হাজার ১২৯ জন চিকিৎসাধীন। গত ১৪৯ দিনের মধ্যে যা সর্বনিম্ন। দেশে মোট সংক্রমিতের মাত্র ১.১৩ শতাংশ চিকিৎসাধীন।
দেশ জুড়ে নমুনা পরীক্ষার হার বৃদ্ধি পেয়েছে। গত ২৪ ঘণ্টায় নমুনা পরীক্ষা হয়েছে ১৮ লক্ষ ৭৩ হাজার ৭৫৭টি নমুনা পরীক্ষা করা হয়েছে। এ পর্যন্ত দেশে ৫০ কোটি ৩ লক্ষ ৮৪০টি নমুনা পরীক্ষা করা হয়েছে।
একদিকে যখন নমুনা পরীক্ষা বৃদ্ধি পাচ্ছে, অন্যদিকে সাপ্তাহিক সংক্রমণের হার নিম্নমুখী। বর্তমানে এই হার ১.৯৫ শতাংশ এবং দৈনিক সংক্রমণের হার ১.৯৪ শতাংশ। গত ২৪ দিন ধরে দৈনিক সংক্রমণের হার ৩ শতাংশের কম আর ৭৩ দিন ধরে ৫ শতাংশের কম।
CG/CB/SB
(
আদিবাসীবিষয়কমন্ত্রক
প্রধানমন্ত্রী শ্রী নরেন্দ্র মোদী জনজাতীয় গৌরব দিবসে ৫০টি নতুন একলব্য আদর্শ আবাসিক বিদ্যালয়ের শিলান্যাস করার পর একলব্য বিদ্যালয় নির্মাণ কাজে গতি এসেছে
নয়াদিল্লি, ২০ নভেম্বর, ২০২১
প্রধানমন্ত্রী শ্রী নরেন্দ্র মোদী আজাদি কা অমৃত মহোৎসবের অঙ্গ হিসাবে ১৫ নভেম্বর ভোপালে ৫০টি একলব্য আদর্শ আবাসিক বিদ্যালয়ের শিলান্যাস করেন। ৭টি রাজ্য ও ১টি কেন্দ্রশাসিত অঞ্চলের ২৬টি জেলায় এই স্কুলগুলি গড়ে উঠবে। প্রধানমন্ত্রীর শিলান্যাসের পর দেশের বিভিন্ন প্রান্তে একলব্য বিদ্যালয়ের নির্মাণ কাজে গতি এসেছে।
এই বিদ্যালয়গুলির গুরুত্ব সম্পর্কে বলতে গিয়ে প্রধানমন্ত্রী বলেন, দেশের ৭৪০টি একলব্য আদর্শ আবাসিক বিদ্যালয় গড়ে তোলা হবে। যেসব ব্লকে মোট জনসংখ্যার ৫০ শতাংশের বেশি তপশিলি উপজাতিভুক্ত এবং কমপক্ষে ২০ হাজার আদিবাসী সম্প্রদায়ের মানুষ বসবাস করেন, সেখানেই এই স্কুলগুলি গড়ে তোলা হবে। ১৫ তারিখ যে স্কুলগুলির শিলান্যাস করা হ’ল, সেগুলির মধ্যে ঝাড়খন্ডের ২০টি, ওডিশায় ১৫টি, অন্ধ্রপ্রদেশ ও ছত্তিশগড়ে ৪টি, মহারাষ্ট্রে ৩টি মধ্যপ্রদেশে ২টি, ত্রিপুরা এবং দাদরা ও নগর হাভেলীতে ১টি করে স্কুল গড়ে তোলা হবে। পার্বত্য অথবা বনাঞ্চলে – দেশের প্রত্যন্ত অঞ্চলে বসবাসরত আদিবাসী সম্প্রদায়ের শিশুরা এইসব স্কুল থেকে উপকৃত হবে।
শিলান্যাস অনুষ্ঠানে বিশিষ্ট জনেদের উপস্থিতির পাশাপাশি, সাংস্কৃতিক অনুষ্ঠানের আয়োজন করা হয়। আদিবাসী বিষয়ক মন্ত্রী শ্রী অর্জুন মুন্ডা ঝাড়খন্ড থেকে এই অনুষ্ঠানে অংশগ্রহণ করেন। দপ্তরের প্রতিমন্ত্রী শ্রীমতী রেণুকা সিং সারুতা ছত্তিশগড়ের সুরগুজা জেলার বাতৌলি ব্লকে ইএমআরএস প্রাঙ্গণ থেকে অনুষ্ঠানে যোগ দেন।
CG/CB/SB
(Visitor Counter : 101
স্বরাষ্ট্র মন্ত্রক
বিশ্ব যুব দক্ষতা দিবসে কেন্দ্রীয় স্বরাষ্ট্র মন্ত্রী শ্রী অমিত শাহ'র শুভেচ্ছা
নয়াদিল্লী, ১৫ জুলাই, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহ আজ বিশ্ব যুব দক্ষতা দিবসে শুভেচ্ছা জানিয়েছেন। এক ট্যুইট বার্তায় শ্রী অমিত শাহ বলেছেন ‘প্রধানমন্ত্রী শ্রী নরেন্দ্র মোদীর দূরদর্শী নেতৃত্বে দক্ষ ভারত মিশন কর্মসূচি ৫ বছর পূর্ণ করেছে।’
শ্রী কেন্দ্রীয় স্বরাষ্ট্রমন্ত্রী বলেন, ‘সঠিক দক্ষতা প্রদানের মাধ্যমে অভ্যন্তরীণ সক্ষমতা বাড়িয়ে তুলে যুবদের ক্ষমতায়নের পথে এগিয়ে নিয়ে চলেছে দক্ষ ভারত কর্মসূচি এবং তাদের মধ্যে শিল্পোদ্যোগের চেতনা বৃদ্ধিতে গুরুত্বপূর্ণ ভূমিকা পালন করছে।’
কর্মসন্ধানীদের চাকরি প্রদানকারী হিসেবে উৎসাহিত করে তোলার ক্ষেত্রে দক্ষ ভারত কর্মসূচি প্রধানমন্ত্রী নরেন্দ্র মোদীর আত্মনির্ভর ভারত গঠনের স্বপ্ন পূরণে গুরুত্বপূর্ণ ভূমিকা পালন করবে বলেও দৃঢ় প্রত্যয় ব্যক্ত করেন শ্রী শাহ।
দক্ষ ভারত কর্মসূচি ভারত সরকারের একটি উদ্যোগ যা দেশের যুবকদের দক্ষতা নির্ধারণের মাধ্যমে ক্ষমতায়ণের জন্য সূচনা করা হয়েছে। এতে যুবরা কাজের জগৎএ আরোও কাজের সুযোগ পান এবং উৎপাদনশীলতা আরোও বৃদ্ধি পায়। জাতীয় দক্ষতা গুণমান পরিকাঠামোর আওতায় সরকার এবং শিল্পসংস্থা উভয়ে স্বীকৃত মানগুলির সাথে সামঞ্জস্য বজায় রেখে দক্ষতা উন্নয়ন কর্মসূচিগুলির আধীনে বেশ কিছু পাঠক্রম চালু করা হয়েছে।
(CG/SS/NS
স্বাস্থ্যওপরিবারকল্যাণমন্ত্রক
দেশে কোভিড সংক্রমিতদের মৃত্যুর হার হ্রাস পেয়ে হয়েছে ২.২৫ শতাংশ
সংক্রমিতদের সুস্থ হয়ে ওঠার হার বৃদ্ধি পাচ্ছে, আজ এই সংখ্যা ৯.৫ লক্ষ অতিক্রম করেছে
গতকাল ৩৫ হাজারের বেশি সংক্রমিত সুস্থ হয়ে উঠেছেন
নয়াদিল্লি, ২৮ জুলাই, ২০২০
দেশে কোভিড সংক্রমিতদের মৃত্যুর হার ক্রমশ কমছে, বর্তমানে এই হার ২.২৫ শতাংশ। বিশ্বে কোভিড সংক্রমিতদের মধ্যে সবথেকে কম মৃত্যুর হার ভারতে। বাড়ি বাড়ি সমীক্ষা, বিপুল পরিমাণে নমুনার পরীক্ষা এবং যথাযথ চিকিৎসা ব্যবস্থাপনার মধ্য দিয়ে একটি সর্বাঙ্গীণ পরিষেবা গড়ে তোলায় সুস্থ হয়ে ওঠার হার বৃদ্ধি পাচ্ছে। উপসর্গহীন সংক্রমিতদের বাড়িতে নিভৃতাবাসে চিকিৎসার ব্যবস্থা করার ফলে হাসপাতালগুলিতে রোগীর চাপ কম।
কেন্দ্রের পরামর্শক্রমে রাজ্য ও কেন্দ্রশাসিত অঞ্চলগুলি ঝুঁকিপূর্ণ জনগোষ্ঠীর মানুষদের প্রতি বিশেষ নজরদারির ব্যবস্থা করায় দেশে মৃত্যুর হার কমছে। জুন মাসের মাঝামাঝি সময়ে যেখানে মৃত্যুর হার ছিল ৩.৩৩ শতাংশ আজ তা কমে দাঁড়িয়েছে ২.২৫ শতাংশ।
চিকিৎসা পরিষেবার ত্রিস্তরীয় ব্যবস্থা গড়ে তোলায় সংক্রমিতদের সুস্থ হয়ে উঠতে সুবিধা হচ্ছে। পরপর পাঁচদিন দেশে প্রতিদিন ৩০ হাজারের বেশি সংক্রমিত আরোগ্য লাভ করছেন। কেন্দ্রের সহযোগিতায় রাজ্য ও কেন্দ্রশাসিত অঞ্চল কর্তৃপক্ষ দ্রুত শনাক্তকরণ এবং নিভৃতাবাসের ব্যবস্থা করার পাশাপাশি, নতুন দিল্লির এইমস-এর বিশেষজ্ঞরাও তাদের সাহায্য করছে। এর ফলে, আরোগ্য লাভের হার বৃদ্ধি পাচ্ছে।
জুন মাসের মাঝামাঝি সময়ে যেখানে আরোগ্য লাভের হার ছিল ৫৩ শতাংশ সেখানে আজ তা বেড়ে দাঁড়িয়েছে ৬৪ শতাংশে। গত ২৪ ঘন্টায় ৩৫,১৭৬ জন সংক্রমিত সুস্থ হয়ে উঠেছেন – এর ফলে, মোট ৯,৫২,৭৪৩ জন আরোগ্য লাভ করেছেন।
সংক্রমিতদের দ্রুত সুস্থ হয় ওঠার ফলে চিকিৎসাধীন ব্যক্তির থেকে সুস্থ হয়ে ওঠা মানুষের সংখ্যা ক্রমশ বৃদ্ধি পাচ্ছে। বর্তমানে ৪,৯৬,৯৮৮ জন চিকিৎসকদের তত্ত্বাবধানে রয়েছেন। এর ফলে, চিকিৎসাধীন ব্যক্তির থেকে ৪,৫৫,৭৫৫ জন বেশি সুস্থ হয়ে উঠেছেন।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19@gov.in অথবা ncov2019@gov.in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭-৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
CG/CB/DM
(
গ্রামোন্নয়নমন্ত্রক
বেঙ্গালুরুতে গ্রামীণ স্বরোজগার প্রশিক্ষণ প্রতিষ্ঠানের জন্য জাতীয় প্রশিক্ষণ অ্যাকাডেমির অনলাইন ভিত্তিপ্রস্তর স্থাপন
নয়াদিল্লী, ০৩ সেপ্টেম্বর, ২০২০
বেঙ্গালুরুতে আজ ন্যাশনাল অ্যাকাডেমি অফ আরইউডিএসইটিআই -এর নতুন প্রশিক্ষণ ভবনের অনলাইন ভিত্তিপ্রস্তর স্থাপন করা হয় । এনএআর-এর আওতায় গ্রামীণ স্বরোজগার প্রশিক্ষণ প্রতিষ্ঠানের  মাধ্যমে বিভিন্ন রাজ্য ও কেন্দ্রশাসিত অঞ্চলে গ্রামীণ কর্মসংস্থানের সুযোগ করে দিতেই এই উদ্যোগ নেওয়া হয়েছে। এক্ষেত্রে গ্রামোন্নয়ন মন্ত্রক এবং বিভিন্ন বাণিজ্যিক ব্যাঙ্ক বিশেষ পরামর্শদাতা হিসেবে কাজ করছে।
এদিনের উদ্বোধনী অনুষ্ঠানে বক্তব্য রাখতে গিয়ে কেন্দ্রীয় গ্রামোন্নয়ন মন্ত্রকের সচিব শ্রী নগেন্দ্র নাথ সিনহা আরএসইটিআই-এর ভূমিকার ভূয়সী প্রশংসা করেন। তিনি বলেন, এক্ষেত্রে কেন্দ্রীয় সরকার, সংশ্লিষ্ট রাজ্য সরকার এবং বাণিজ্যিক ব্যাঙ্কগুলি একযোগে কাজ করছে। দেশে বেকারত্ব সমস্যা হ্রাসে আরএসইটিআই গঠনের গুরুত্বের কথাও উল্লেখ করেন তিনি। বর্তমানে বিভিন্ন রাজ্য ও কেন্দ্রশাসিত অঞ্চলে একাধিক জায়গা ভাড়া নিয়ে এই প্রশিক্ষণ কেন্দ্র পরিচালিত হচ্ছে। বেঙ্গালুরুতে ২৫ কোটি টাকা ব্যয়ে এই নতুন প্রশিক্ষণ ক্যাম্পাস গড়ে তোলা হচ্ছে । এখানে গ্রামীণ যুবক-যুবতীদের স্বরোজগারের জন্য তাদের দক্ষতা বৃদ্ধির কাজ চালানো হবে। অনুষ্ঠানে উপস্থিত ছিলেন পদ্মবিভূষণ পুরস্কার বিজয়ী ডঃ ডি বিরেন্দ্র হেগদে, কানাডা ব্যাঙ্কের কার্যনির্বাহী আধিকারিক শ্রীমতি এ মনিমেখলাই। ডঃ বীরেন্দ্র জানান, লক্ষ লক্ষ গ্রামীণ বেকার যুবক-যুবতীর কর্মসংস্থানের সুযোগ তৈরি হয়েছে এর মাধ্যমে। এরফলে গ্রামীণ জীবন-যাপনের মান পরিবর্তন হবে বলেও মনে করেন তিনি।
(CG/SS/NS